मनोचिकित्सक अमरीश श्रीवास्तव का मानना है कि जो व्यक्ति ओवर सेंसिटिव होते हैं, उनमें नकारात्मक बातों या सलाह को लेकर इतना अधिक संवेदनशीलता होती है कि ये उनके दिमाग़ के उसी हिस्से में रिकॉर्ड हो जाती हैं, जहां शारीरिक दर्द के लिए जगह होती है. इसलिए वे दिनभर में कई बार छोटी-छोटी बातों को लेकर अपसेट होते रहते हैं. दरअसल, इस रिसर्च में यह बात भी सामने आई है कि प्रैक्टिकल अप्रोच के नाम पर मेट्रोज़ में लोगों के बिहेवियर में इतनी बेरूखी है कि सेंसिटिव व्यक्ति ख़ुद को बदले बगैर सुकून से जी नहीं सकते. वैसे भी देखा गया है कि जो लोग अति संवेदनशील होते हैं, वे स्वयं को ही अधिक तनाव और दर्द देते रहते हैं. उन्हें मूड डिसऑर्डर से भी अधिक तकलीफ़ पहुंचती है.